6. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 88 της 27 Ιουλ./13 Αυγ. 1964 (ΦΕΚ Α΄ 132) Περί εφαρμογής των αφορωσών τον καθορισμόν των κατωτάτων τιμών εξαγοράς της νωπής τομάτας διατάξεων του Α.Ν. 1847/1951 και εις τας περιφερείας των Νομών Ηλείας και Λαρίσης. Λαβόν υπ’ όψιν: α)Τας διατάξεις του Α.Ν. 1847/1951 «περί προστασίας της τοματοπαραγωγής και της βιομηχανίας τοματοπολτού, ως αύται ισχύουσιν από της εφαρμογής του Ν.Δ. 2415/1953 (ΦΕΚ Α΄ 123/1953) «περί αναπροσαρμογής της αξίας της δραχμής εις ξένον συνάλλαγμα». β)Το 4/1961 Β.Δ/μα «περί Οργανισμού του Υπουργείου Γεωργίας». γ)Το 3/1961 Β.Δ/μα «περί οργανώσεως του Υπουργείου Βιομηχανίας». δ)Την υπ’ αριθ. 292/16.7.1964 απόφασιν της εξ’ Υπουργών Οικονομικής Επιτροπής περί των καθοριστέων κατωτάτων τιμών εξαγοράς της νωπής τομάτας υπό των εργοστασίων τοματοπολτού, αποφασίζει: 1.Την εφαρμογήν των αφορωσών τον καθορισμόν των κατωτάτων τιμών εξαγοράς της νωπής τομάτας διατάξεων του Α.Ν. 1847/1951 και εις τας περιφερείας των Νομών Ηλείας και Λαρίσης. 2.Την υπαγωγήν εις τας εν τη προηγουμένη παραγράφω διατάξεις του Α.Ν. 1847/1951 και των συνεταιριστικών βιομηχανιών τοματοπολτού. Η παρούσα ισχύουσα από σήμερον, δημοσιευθήτω δια της Εφημερίδος της Κυβερνήσεως. Σελ. 896(α) 246-082 16.Ξ.ζ.6 Τοματοπαραγωγή 